CELEX: 32017R0748
Language: lt
Date: 2016-12-14 00:00:00
Title: 2016 m. gruodžio 14 d. Komisijos deleguotasis reglamentas (ES) 2017/748, kuriuo, atsižvelgiant į 2013, 2014 ir 2015 m. užregistruotų naujų mažos keliamosios galios krovininių transporto priemonių masės pokyčius, iš dalies keičiamas Europos Parlamento ir Tarybos reglamento (ES) Nr. 510/2011 I priedas (Tekstas svarbus EEE. )

29.4.2017   
            
            
               LT
            
            
               Europos Sąjungos oficialusis leidinys
            
            
               L 113/9
            
         KOMISIJOS DELEGUOTASIS REGLAMENTAS (ES) 2017/748
   2016 m. gruodžio 14 d.
   kuriuo, atsižvelgiant į 2013, 2014 ir 2015 m. užregistruotų naujų mažos keliamosios galios krovininių transporto priemonių masės pokyčius, iš dalies keičiamas Europos Parlamento ir Tarybos reglamento (ES) Nr. 510/2011 I priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. gegužės 11 d. Europos Parlamento ir Tarybos reglamentą (ES) Nr. 510/2011, kuriuo nustatomos naujų lengvųjų komercinių transporto priemonių išmetamų teršalų normos pagal Sąjungos integruotą principą mažinti lengvųjų transporto priemonių išmetamo CO2 kiekį (1), ypač į jo 13 straipsnio 5 dalį,
   kadangi:
   
               (1)
            
            
               vidutinės masės vertė, naudojama apskaičiuojant kiekvienos naujos mažos keliamosios galios krovininės transporto priemonės savitąjį išmetamo CO2 kiekį, turi būti tikslinama kas trejus metus, siekiant atsižvelgti į naujų Sąjungoje registruojamų transporto priemonių vidutinės masės pokyčius;
            
         
               (2)
            
            
               iš naujų mažos keliamosios galios krovininių transporto priemonių, užregistruotų 2013, 2014 ir 2015 kalendoriniais metais, parengtos naudoti transporto priemonės masės stebėjimo duomenų aiškėja, kad vidutinė masė padidėjo, todėl Reglamento (ES) Nr. 510/2011 I priedo 1 punkto b papunktyje nurodytą M0 skaičių reikia patikslinti;
            
         
               (3)
            
            
               naujoji vertė turėtų būti nustatyta atsižvelgiant tik į tas vertes, kurias galėjo patikrinti atitinkami transporto priemonių gamintojai, ir į skaičiavimą neįtraukiant verčių, kurios yra akivaizdžiai neteisingos, t. y. mažesnės kaip 500 kg, taip pat verčių, susijusių su transporto priemonėmis (įskaitant didesnės kaip 2 840 kg standartinės masės transporto priemones), kurioms Reglamentas (ES) Nr. 510/2011 netaikomas. Be to, naujoji vertė apskaičiuojama pagal svertinį vidurkį, atsižvelgiant į kiekvienais ataskaitiniais metais užregistruotų naujų transporto priemonių skaičių;
            
         
               (4)
            
            
               atsižvelgiant į tai, M0 vertė, taikytina nuo 2018 m., turėtų būti padidinta 60,4 kg, nuo 1 706,0 iki 1 766,4 kg,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 510/2011 I priedo 1 punkto b papunktis pakeičiamas taip:
   
      „Nuo 2018 m.:
      Orientacinis savitasis išmetamo CO2 kiekis = 175 + a × (M – M0)
      Čia:
      
                  M
               
               
                  =
               
               
                  transporto priemonės masė kilogramais (kg);
               
            
                  M0
                  
               
               
                  =
               
               
                  1 766,4;
               
            
                  a
               
               
                  =
               
               
                  0,093;“.
               
            
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. gruodžio 14 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 145, 2011 5 31, p. 1.